Hurup rådhus.
Hurup bibliotek.
Gågaten *Bredgade* i Hurup sentrum.
Hurup-steinen, som ble funnet ved Hurup kirke i 1910.
**Hurup** er en stasjonsby i Thy i Nordvestjylland, Thisted kommune, Region Nordjylland, med 2 717 innbyggere i januar 2019. Hurup ligger cirka 30 km sør for Thisted og 30 km nord for Struer, og Primærrute 11 går rett forbi byen.. Sekundærrute 545 passerer også nord for byen. Fra 1970 til 2007 var Hurup administrasjonssentrum i Sydthy kommune.

Byen har, i likhet med området rundt, opplevd fallende befolkningstall siden 1980-tallet, fra 2.811 innbyggere i 1983 til 2.717 innbyggere i 2019.

Navn og etymologi
-----------------

Hurup omtales i 1435 som *Hvrup*, og navnet kommer av mannsnavnet *Hughi* og endingen *-torp*, som betyr utflytterby.

Geografi og klima
-----------------

Byen ligger ca 43 meter over havet, på øya Vendsyssel-Thy. Gjennomsnittstemperaturen er 7,7°C, med gjennomsnitt i august på 15,6°C som den varmeste måneden og 0,1°C i februar som den kaldeste måneden. Gjennomsnittlig nedbør er 855 mm, og den tørreste måneden er april med 43 mm og den våteste er oktober med 105 mm gjennomsnittlig nedbør.

Historie
--------

I 1682 var Hurup en landsby med 6 gårder og 3 hus med jord. Hurup sogn hadde 33 gårder. I 1875 omtales Hurup som by med «Hurup med Kirke, Præstegaard og Skole». Hurup stasjonsby utviklet seg etter at jernbanen Struer – Thisted ble etablert i 1882. Ved århundredskiftet bestod Hurup av kirke, prestegård, skole, pogeskole, realskole, legebolig, Thylands Bank (opprettet 1895), hotell, avholdshjem, bryggeri, markedsplass, kjøpmannsforretninger, maskinfabrikk og jernstøperi, meieri, ullspinneri med varmbadeanstalt, eksportslakteri, sementtakstensfabrik, jernbane- og telegrafstasjon, og postekspedisjon samt var valgsted for amtets 3. folketingskrets.

Hurup vokste betraktelig rundt århundreskiftet, og nådde 751 innbyggere i 1906, 1.015 innbyggere i 1911 og 1.316 innbyggere i 1930. Under andre verdenskrig ble dansk politi satt ut av spill høsten 1944, da opprettet Hurup håndverker- og borgerforening et eget vaktvern på 160 mann. Fra 1970 til 2007 var Hurup administrasjonssentrum i Sydthy kommune.

I 1910 ble Hurup-steinen funnet ved Hurup kirke. Denne runesteinen ble lagd cirka år 970–1020, og inskripsjonen sier «Thormod rejste(?) denne/disse (?sten) efter N.N, sin fader/broder, en god (?dreng/thegn).» På 1960-tallet ble Hurup byhøj grav ut, dette er en boplass fra cirka år 200 f.Kr - 200 e.Kr.

Hurup i dag
-----------

Byen preges i dag av et næringsliv basert på produksjonsbedrifter med mye ufaglært arbeidskraft. Den største bedriften er Ideal Combi, som produserer vinduer og sysselsetter ca 300 mennesker. Nabobedriften er Huma Madrasser, og andre bedrifter her er N. C. Christensen & Sønner (i dagligtale *Hurup THY*) og Bach Composite Industry. Hurup Møbelfabrik gikk konkurs i 2012.

Heltborg Museum ligger i tidligere Heltborg skole øst for Hurup, og har en permanent utstilling av maleren Jens Søndergaard. Vest for byen ligger Ashøj, som er et samlingssted der det bl.a. arrangeres friluftsspill. Hurup kirke er fra 1100-tallet.

Personer fra Tinglev
--------------------

* Jens Søndergaard, maler, som bodde her i sin barndom
* Johnny Hansen, musiker i gruppen Kandis
* Bjørn Hansen (musiker), musiker i gruppen Bjørn & Okay
* Lars Larsen, eier av JYSK

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Hurup*, besøkt 17. juni 2019.
2. ↑  Google Maps - *Hurup*, besøkt 17. juni 2019.
3. ↑  Danmarks Statistik - Statistisk årbok 1986.
4. 1 2  Den Store Danske - *Hurup*, besøkt 17. juni 2019.
5. ↑  Geonames.com - *Hurup*, besøkt 17. juni 2019.
6. ↑  Climate-data.org - *Hurup*, besøkt 17. juni 2019.
7. ↑  Arkivthy - *Udviklingen i antallet af gårde 1568-1682*, besøkt 17. juni 2019.
8. ↑  J.P. Trap: *Kongeriget Danmark*; 2. Udgave 5. Deel. Amterne Hjørring, Thisted, Aalborg, Viborg og Randers; Kjøbenhavn 1875; s. 164 (Projekt Runeberg), besøkt 17. juni 2019.
9. ↑  J.P. Trap: *Kongeriget Danmark*; 3. Udgave 4. Bind: Hjørring, Thisted, Aalborg, Viborg og Randers Amter; Kjøbenhavn 1901; s. 287 (Projekt Runeberg), besøkt 17. juni 2019.
10. ↑  Statistiske Undersøgelser Nr. 10: Folketal, areal og klima 1901-60; Det Statistiske Departement, København 1964; s. 196f
11. ↑  Nationalmuseet - *Danske Runeindskrifter - Hurup-sten* Arkivert 27. april 2011 hos Wayback Machine. besøkt 17. juni 2019.

Eksterne lenker
---------------

* (da) Thisted kommune
* (da) Den Store Danske - Hurup
* (no) Store Norske Leksikon - Tinglev
* (en) Hurup (Thy) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames **·** GeoNames
 |

Portal: Danmark